मीट व्यवसायी मोईन कुरैशी केस में सीबीआई ने बड़ी कार्रवाई करते हुए अपने ही एक अफसर को गिरफ्तार कर लिया है। गिरफ्तार अफसर SIT CBI के डिप्टी एसपी देवेंद्र कुमार हैं। देवेंद्र कुमार को मोईन कुरैशी से संबंधों के चलते गिरफ्तार किया गया है। उल्लेखनीय है कि यह गिरफ्तारी ऐसे समय हुई है, जब सीबीआई के नंबर 2 और स्पेशल डायरेक्टर राकेश अस्थाना ने सीबीआई के डायरेक्टर आलोक वर्मा के बीच तल्खी चल रही है। गौरतलब है कि राकेश अस्थाना ने बीती 24 अगस्त को कैबिनेट सचिव को दी गई अपनी एक शिकायत में सीबीआई डायरेक्टर आलोक वर्मा के खिलाफ शिकायत दी थी। जिसके बाद यह मामला सेंट्रल विजिलेंस कमीशन (सीवीसी) के पास आ गया है। राकेश अस्थाना ने अपनी शिकायत में दावा किया कि आलोक वर्मा ने उन्हें फोन किया था और मोईन कुरैशी केस के चश्मदीद गवाह सतीश बाबू साना से पूछताछ करने से मना कर दिया था। वहीं दूसरी तरफ राकेश अस्थाना के खिलाफ एक एफआईआर दर्ज हुई है। इस एफआईआर में साना ने अस्थाना पर 3 करोड़ रुपए की रिश्वत मांगने का आरोप लगाया है। एफआईआर में राकेश अस्थाना के साथ ही उनके जूनियर अधिकारी डीएसपी देवेंद्र कुमार, दुबई के बिचौलिए मनोज प्रसाद और उसके संबंधी सोमेश प्रसाद का नाम भी शामिल है। देवेंद्र कुमार की गिरफ्तारी को इसी एफआईआर से जोड़कर देखा जा रहा है।
 CBI ने अपने ही मुख्यालय पर मारा छापाः CBI ने एक अप्रत्याशित कदम के तहत दिल्ली स्थित अपने ही मुख्यालय पर छापा मारा है। अफसरों ने जांच एजेंसी के विशेष निदेशक राकेश अस्थाना और डीएसपी देवेंद्र कुमार से जुड़े मामलों में यह कार्रवाई की है। दूसरी तरफ, अस्थाना और सीबीआई प्रमुख आलोक वर्मा के बीच तनातनी का मामला अब कोर्ट में भी पहुंच सकता है। राकेश अस्थाना ने इस मामले में दिल्ली हाई कोर्ट का दरवाजा खटखटाने का फैसला किया है।
 बता दें कि मोईन कुरैशी मीट का बहुत बड़ा कारोबारी है, जिस पर इनकम टैक्स ने छापेमारी की थी। इस छापेमारी की चर्चा पूरे देश में हुई थी। मोईन कुरैशी के कई बड़े राजनेताओं से संबंधों की भी खूब चर्चा हुई थी। मोईन कुरैशी पर हवाला मामले को लेकर भी जांच चल रही है। सीबीआई के पूर्व डायरेक्टर रंजीत सिन्हा भी मोईन कुरैशी के केस को लेकर सवालों के घेरे में आ चुके हैं। मोईन कुरैशी का परिवार मूल रुप से यूपी के रामपुर का है, जहां 90 के दशक में मोईन कुरैशी ने मीट बेचना शुरु किया था। आज मोईन कुरैशी का मीट विदेशों में सप्लाई होता है। फिलहाल मोईन कुरैशी के खिलाफ आय से अधिक संपत्ति और मनी लॉन्डरिंग के मामलों में जांच चल रही है।
 
मीट व्यवसायी मोईन कुरैशी केस में सीबीआई ने बड़ी कार्रवाई करते हुए अपने ही एक अफसर को गिरफ्तार कर लिया है। गिरफ्तार अफसर SIT CBI के डिप्टी एसपी देवेंद्र कुमार हैं। देवेंद्र कुमार को मोईन कुरैशी से संबंधों के चलते गिरफ्तार किया गया है। उल्लेखनीय है कि यह गिरफ्तारी ऐसे समय हुई है, जब सीबीआई के नंबर दो और स्पेशल डायरेक्टर राकेश अस्थाना ने सीबीआई के डायरेक्टर आलोक वर्मा के बीच तल्खी चल रही है। गौरतलब है कि राकेश अस्थाना ने बीती चौबीस अगस्त को कैबिनेट सचिव को दी गई अपनी एक शिकायत में सीबीआई डायरेक्टर आलोक वर्मा के खिलाफ शिकायत दी थी। जिसके बाद यह मामला सेंट्रल विजिलेंस कमीशन के पास आ गया है। राकेश अस्थाना ने अपनी शिकायत में दावा किया कि आलोक वर्मा ने उन्हें फोन किया था और मोईन कुरैशी केस के चश्मदीद गवाह सतीश बाबू साना से पूछताछ करने से मना कर दिया था। वहीं दूसरी तरफ राकेश अस्थाना के खिलाफ एक एफआईआर दर्ज हुई है। इस एफआईआर में साना ने अस्थाना पर तीन करोड़ रुपए की रिश्वत मांगने का आरोप लगाया है। एफआईआर में राकेश अस्थाना के साथ ही उनके जूनियर अधिकारी डीएसपी देवेंद्र कुमार, दुबई के बिचौलिए मनोज प्रसाद और उसके संबंधी सोमेश प्रसाद का नाम भी शामिल है। देवेंद्र कुमार की गिरफ्तारी को इसी एफआईआर से जोड़कर देखा जा रहा है। CBI ने अपने ही मुख्यालय पर मारा छापाः CBI ने एक अप्रत्याशित कदम के तहत दिल्ली स्थित अपने ही मुख्यालय पर छापा मारा है। अफसरों ने जांच एजेंसी के विशेष निदेशक राकेश अस्थाना और डीएसपी देवेंद्र कुमार से जुड़े मामलों में यह कार्रवाई की है। दूसरी तरफ, अस्थाना और सीबीआई प्रमुख आलोक वर्मा के बीच तनातनी का मामला अब कोर्ट में भी पहुंच सकता है। राकेश अस्थाना ने इस मामले में दिल्ली हाई कोर्ट का दरवाजा खटखटाने का फैसला किया है। बता दें कि मोईन कुरैशी मीट का बहुत बड़ा कारोबारी है, जिस पर इनकम टैक्स ने छापेमारी की थी। इस छापेमारी की चर्चा पूरे देश में हुई थी। मोईन कुरैशी के कई बड़े राजनेताओं से संबंधों की भी खूब चर्चा हुई थी। मोईन कुरैशी पर हवाला मामले को लेकर भी जांच चल रही है। सीबीआई के पूर्व डायरेक्टर रंजीत सिन्हा भी मोईन कुरैशी के केस को लेकर सवालों के घेरे में आ चुके हैं। मोईन कुरैशी का परिवार मूल रुप से यूपी के रामपुर का है, जहां नब्बे के दशक में मोईन कुरैशी ने मीट बेचना शुरु किया था। आज मोईन कुरैशी का मीट विदेशों में सप्लाई होता है। फिलहाल मोईन कुरैशी के खिलाफ आय से अधिक संपत्ति और मनी लॉन्डरिंग के मामलों में जांच चल रही है।